id id en uz id id id id id id ms id en ms ms en ms id id ms id id ms en en id id hbs_lat ms en en ms id id ms ms id ms id id id en en id id id ms ms id ms id ms ms ms ms id ms id id id id id id ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Resepi Mee Kari Sedap Dan Simple
Resepi mee kari mudah. Mee kari antara salah satu juadah kegemaran ramai. Ia sesuai dihidangkan untuk jamuan di hari-hari istimewa seperti hari raya, hari jadi dan untuk rumah terbuka.
Walaupun bahan-bahan mee kari nampak banyak tapi memasaknya agak mudah dan tak rumit. Berikut kami kongsikan cara membuat mee kari.
Resipi Mee Kari Mudah Dan Sedap
Masa persediaan: 30 minit ♦ Masa memasak: 30 minit ♦ Hidangan: 5 orang
Berikut adalah bahan-bahan yang diperlukan untuk resepi mee kari.
1 paket mee kuning (400 gm)
2 paket kecil serbuk kari ayam/daging
4 ulas bawang putih
8 biji bawang merah
2 sudu besar cili kisar
1 tangkai daun kari - dilurut
Gula/gula melaka secukup rasa
3 sudu besar minyak masak
1 ikat sayur sawi
2 keping tauhu goreng
3 biji telur ayam
2 biji cili merah / 10 biji cili padi (kalau nak pedas)
Potong ayam keci-kecil dan hiris nipis fish cake.
Kisar bawang merah, bawang putih dan serai.
Bancuh serbuk rempah kari dengan sedikit air supaya menjadi pes.
Bersihkan dan potong sayur sawi, asingkan daun dan batang sawi.
Rebus telur, tuskan dan sejukkan. Kemudian kupas dan belah dua.
Potong nipis tauhu goreng.
Mee kari special ... sedap weii
Berikut adalah langkah-langkah untuk menyediakan mee kari.
Masak air dalam periuk sehingga mendidih.
Masukkan mee kuning, cerai-ceraikan. Bila mee kuning lembut, keluarkan dan bilas dengan air sejuk supaya tak melekat . Kemudian tuskan.
Masukkan batang sawi dan biarkan seketika. Kemudian tambah daun sawi dan taugeh. Tunggu 30 saat kemudian angkat dan tuskan.
Panaskan minyak dalam periuk dan tumiskan bahan kisar dan daun kari hingga naik bau.
Masukkan cili kisar dan tumis sehingga garing dan pecah minyak
Masukkan pes kari, gaul sebati dan tumis hingga pecah minyak.
Selepas itu masukkan ayam dan fish cake. Kacau sehingga air ayam kering.
Masukkan air dan masak sehingga mendidih.
Kemudian masukkan santan, air asam jawa, gula melaka dan garam secukup rasa.
Masak sambil mengacau (sepaya tak pecah minyak) sehingga mendidih.
Kemudian perlahankan api dan biarkan mereneh kira-kira 5 minit. Jangan lupa kacau.
Padamkan api dapur dan angkat.
Masukkan mee ke dalam mangkuk dan tuangkan kari ke atasnya. Tambah sayur, cili, tauhu goreng, bawang goreng dan potongan telur. Mee kari sedia untuk dinikmati.
Lagi sedap kalau tambah isi kerang rebus dan sambal udang kering.
Kategori: Ayam, Masakan Berkuah, Masakan Melayu, Mee dan Pasta, Sayuran, Seafood, Telur
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian